CELEX: 52016PC0282
Language: sk
Date: 2016-05-24
Title: Návrh ROZHODNUTIE RADY o pozícii, ktorá sa má zaujať v mene Európskej únie v spoločnom výbore zriadenom regionálnym dohovorom o paneuro-stredomorských preferenčných pravidlách pôvodu, pokiaľ ide o žiadosť Gruzínska, aby sa stalo zmluvnou stranou tohto dohovoru

EURÓPSKA KOMISIA
            V Bruseli24. 5. 2016
            COM(2016) 282 final
            2016/0147(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v spoločnom výbore zriadenom regionálnym dohovorom o paneuro-stredomorských preferenčných pravidlách pôvodu, pokiaľ ide o žiadosť Gruzínska, aby sa stalo zmluvnou stranou tohto dohovoru
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               Regionálnym dohovorom o paneuro-stredomorských preferenčných pravidlách pôvodu
                  1
                (ďalej len „dohovor“) sa zavádzajú ustanovenia o pôvode tovaru, s ktorým sa obchoduje podľa príslušných obchodných dohôd uzatvorených medzi zmluvnými stranami.
            
            
               V článku 5 ods. 1 dohovoru sa stanovuje, že tretia strana sa môže stať zmluvnou stranou tohto dohovoru za predpokladu, že kandidátska krajina alebo územie má minimálne s jednou zo zmluvných strán uzavretú platnú dohodu o voľnom obchode, v ktorej sú ustanovené preferenčné pravidlá pôvodu. V článku 2 ods. 2 dohovoru sa stanovuje, že na účely dohovoru „tretia strana“ znamená akúkoľvek susediacu krajinu alebo územie, ktoré nie je zmluvnou stranou.
            
            
               Gruzínsko 23. septembra 2015 predložilo depozitárovi dohovoru (Generálnemu sekretariátu Rady EÚ) písomnú žiadosť o pristúpenie k dohovoru.
            
            
               Gruzínske orgány potvrdzujú, že Gruzínsko uzavrelo dohodu o voľnom obchode so zmluvnými stranami, a to s EÚ a Tureckom. V dôsledku toho Gruzínsko spĺňa podmienku stanovenú v článku 5 ods. 1 dohovoru na to, aby sa mohlo stať zmluvnou stranou.
            
            
               Žiadosť by sa preto na základe uplatnenia článku 4 ods. 3 písm. b) mala predložiť spoločnému výboru dohovoru s cieľom prijať rozhodnutie, ktorým sa Gruzínsko prizýva, aby pristúpilo k dohovoru. Pozíciu, ktorú má EÚ zaujať v spoločnom výbore, by mala stanoviť Rada.
            
            
               Podľa Komisie si pristúpenie Gruzínska nevyžaduje žiadne prechodné opatrenia uvedené v článku 4 ods. 3 písm. c) dohovoru.
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               Právnym základom tohto rozhodnutia Rady je článok 207 ods. 4 prvý pododsek v spojení s článkom 218 ods. 9 Zmluvy o fungovaní Európskej únie.
            
            
               •Subsidiarita (v prípade inej ako výlučnej právomoci)
            
            
               Návrh patrí do výlučnej právomoci Únie.
            
            
               •Výber nástroja
            
            
               Navrhovaný nástroj: rozhodnutie Rady.
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Konzultácie so zainteresovanými stranami
            
            
               Zmluvné strany dohovoru a členské štáty boli informované o tejto žiadosti na zasadnutí spoločného výboru dohovoru, ktoré sa konalo 25. novembra 2015.
            
         
         
            
               •
                     Získavanie a využívanie expertízy
            
            
               Externá expertíza nebola potrebná.
            
            
               •
                     Posúdenie vplyvu
            
            
               Okrem toho nebolo potrebné vykonať posúdenie vplyvu vzhľadom na to, že pristúpenie tretej strany k dohovoru podlieha len podmienke, že táto strana má uzavretú platnú dohodu o voľnom obchode minimálne s jednou zo zmluvných strán dohovoru.
            
            
               2016/0147 (NLE)
            
            
               Návrh
            
            
               ROZHODNUTIE RADY
            
            
               o pozícii, ktorá sa má zaujať v mene Európskej únie v spoločnom výbore zriadenom regionálnym dohovorom o paneuro-stredomorských preferenčných pravidlách pôvodu, pokiaľ ide o žiadosť Gruzínska, aby sa stalo zmluvnou stranou tohto dohovoru
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
            
            
               so zreteľom na návrh Európskej komisie,
            
            
               keďže:
            
            
               (1)Regionálny dohovor o paneuro-stredomorských preferenčných pravidlách pôvodu
                  2
                (ďalej len „dohovor“) nadobudol platnosť 1. decembra 2012.
            
            
               (2)V článku 5 ods. 1 dohovoru sa stanovuje, že tretia strana sa môže stať zmluvnou stranou tohto dohovoru za predpokladu, že kandidátska krajina alebo územie má minimálne s jednou zo zmluvných strán uzavretú platnú dohodu o voľnom obchode, v ktorej sú ustanovené preferenčné pravidlá pôvodu.
            
            
               (3)Gruzínsko 23. septembra 2015 predložilo depozitárovi dohovoru písomnú žiadosť o pristúpenie k dohovoru.
            
            
               (4)Gruzínsko má uzavretú platnú dohodu o voľnom obchode s dvomi zmluvnými stranami dohovoru, a to s Tureckom a EÚ, a spĺňa podmienku stanovenú v článku 5 ods. 1 dohovoru na to, aby sa mohlo stať zmluvnou stranou.
            
            
               (5)Podľa článku 4 ods. 3 písm. b) dohovoru spoločný výbor prijíma rozhodnutím prizvania adresované tretím stranám na pristúpenie k dohovoru.
            
            
               (6)Pozícia Únie v rámci spoločného výboru by mala spočívať v hlasovaní v prospech rozhodnutia, ktorým sa Gruzínsko prizýva, aby pristúpilo k dohovoru,
            
            
               PRIJALA TOTO ROZHODNUTIE:
            
            
               Článok 1
            
         
         
            
               Pozícia, ktorú má Európska únia zaujať v rámci spoločného výboru regionálneho dohovoru o paneuro-stredomorských preferenčných pravidlách pôvodu, pokiaľ ide o žiadosť Gruzínska, aby sa stalo zmluvnou stranou tohto dohovoru, je založená na návrhu rozhodnutia spoločného výboru pripojeného k tomuto rozhodnutiu.
            
            
               Zástupcovia Únie v spoločnom výbore môžu odsúhlasiť menšie zmeny v návrhu rozhodnutia bez ďalšieho rozhodnutia Rady.
            
            
               Článok 2
            
            
               Rozhodnutie spoločného výboru sa po jeho prijatí uverejní v Úradnom vestníku Európskej únie.
            
            
               Článok 3
            
            
               Toto rozhodnutie nadobúda účinnosť dňom jeho prijatia.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  Ú. v. EÚ L 54, 26.2.2013, s. 4.
               
               
                  
                     (2)
                  Ú. v. EÚ L 54, 26.2.2013, s. 4.
               
            
      
    ---documentbreak--- 
      
         
               EURÓPSKA KOMISIA
            V Bruseli24. 5. 2016
            COM(2016) 282 final
            PRÍLOHA
            k
            návrhu rozhodnutia Rady
            o pozícii, ktorá sa má zaujať v mene Európskej únie v spoločnom výbore zriadenom regionálnym dohovorom o paneuro-stredomorských preferenčných pravidlách pôvodu, pokiaľ ide o žiadosť Gruzínska, aby sa stalo zmluvnou stranou tohto dohovoru
            
               
         
         
            
               DODATOK
            
            
               Návrh 
               ROZHODNUTIE SPOLOČNÉHO VÝBORU REGIONÁLNEHO DOHOVORU o paneuro-stredomorských preferenčných pravidlách pôvodu 
            
            
               č.
            
            
               z < dátum >,
            
            
               pokiaľ ide o žiadosť Gruzínska stať sa zmluvnou stranou regionálneho dohovoru o paneuro-stredomorských preferenčných pravidlách pôvodu
            
            
               Spoločný výbor,
            
            
               so zreteľom na regionálny dohovor o paneuro-stredomorských preferenčných pravidlách pôvodu
                  1
                (ďalej len „dohovor“),
            
            
               keďže:
            
            
               (1)V článku 5 ods. 1 dohovoru sa stanovuje, že tretia strana sa môže stať zmluvnou stranou tohto dohovoru za predpokladu, že kandidátska krajina alebo územie má minimálne s jednou zo zmluvných strán uzavretú platnú dohodu o voľnom obchode, v ktorej sú ustanovené preferenčné pravidlá pôvodu.
            
            
               (2)Gruzínsko 23. septembra 2015 predložilo depozitárovi dohovoru písomnú žiadosť o pristúpenie k dohovoru.
            
            
               (3)Gruzínsko má uzavretú platnú dohodu o voľnom obchode s dvomi zmluvnými stranami dohovoru a spĺňa podmienku stanovenú v článku 5 ods. 1 dohovoru na to, aby sa mohlo stať zmluvnou stranou.
            
            
               (4)V článku 4 ods. 3 písm. b) dohovoru sa stanovuje, že spoločný výbor prijíma rozhodnutím prizvania adresované tretím stranám pristúpiť k dohovoru,
            
            
               ROZHODLA TAKTO:
            
            
               Článok 1
            
            
               Gruzínsko sa prizýva, aby pristúpilo k regionálnemu dohovoru o paneuro-stredomorských preferenčných pravidlách pôvodu.
            
            
               Článok 2
            
            
               Toto rozhodnutie nadobúda účinnosť dňom jeho prijatia.
            
            
               V Bruseli
            
            
                  Za spoločný výbor
            
         
         
            
                  predseda
            
            
         
         
            
                  
                     (1)
                  Ú. v. EÚ L 54, 26.2.2013, s. 4.